Elizabetes iela (Rīga)
Šis raksts ir par ielu Rīgā. Par citām jēdziena Elizabetes iela nozīmēm skatīt nozīmju atdalīšanas lapu. Elizabetes iela ir Rīgas iela, Centra rajona Centra apkaimē. Elizabetes iela sākas pie krustojuma ar Eksporta ielu un beidzas krustojumā ar Kļavu ielu pie dzelzceļa uzbēruma. Gandrīz visā garumā Elizabetes iela ir vienvirziena iela, pa kuru var braukt virzienā no Pulkveža Brieža ielas uz Satekles ielu. Elizabetes ielas kopējais garums ir 2015 metri, tā klāta ar asfalta segumu.